Source: https://bihorstiri.ro/invinsi-la-sighisoara-handbalistii-de-la-csm-oradea-pastreaza-doar-sanse-teoretice-de-calificare/
Timestamp: 2019-05-24 09:02:26+00:00

Document:
BihorStiri.ro Învinşi la Sighişoara, handbaliştii de la CSM Oradea păstrează doar şanse teoretice de calificare - BihorStiri.ro
mart. 30, 2019 Pop Florin Actualitate, Sport, Uncategorized 0 642 vizualizari
Handbaliştii de la CSM Oradea au pierdut, sâmbătă, meciul cu CSM Sighișoara, din etapa a 18-a a campionatului Seria D a Diviziei A. Jocul, care a fost destul de disputat, a consemnat victoria gazdelor cu scorul de 28-26.
Partida a avut loc la Sighișoara, iar jocul a consemnat, din punct de vedere al rezultatului, două reprize simetrice. Gazdele au marcat câte 14 goluri în ambele, iar elevii antrenorului George Tăutu au răspuns cu câte 13.
În urma acestui rezultat, CSM Oradea are zece victorii și opt înfrângeri, iar cu un total de 30 puncte se menține pe locul al III-lea în clasament.
În schimb, CSM Sighișoara a ajuns la 42 puncte, bifând cea de-a opta victorie consecutivă. Locul II, ultimul ce asigură prezența în play-off, aparține lui HC Szejke Odorhei, formație ce a acumulat 35 puncte.
Așadar, cu două etape rămase de disputat, CSM Oradea păstrează șanse teoretice de calificare. În penultima etapă, bihorenii vor evolua din nou în deplasare, la Turda, sâmbătă, 6 aprilie.
csm oradea, divizia a, handbal, infrangere, sighișoara
Miercuri, 3 aprilie – exerciţiu pentru verificarea funcţionării sirenelor de alarmare publică Victorii clare pentru poloiştii de la CSM Oradea, la Arad, cu AMEFA
Poloiștii de la CSM Oradea încep,...

References: CSM 
 CSM 
 CSM 
 CSM 
 CSM 
 CSM 

csm 
 CSM 
 CSM